Алберт Остермайер
Култура на указанията

Превод от немски: Венцеслав Константинов, —

chitanka.info

конституцията е добра благодаря

можеш да си пробиеш път

бирата все още е доста евтина

а бутилките може да се

напълнят повторно с бензин

макар и цените да растат

но повелята за чистота е

културна задача трябва да се

отдели зърното от плявата

когато взимаш някого

на прицел то е както с

ивиците на зебрата виждаш

само бялото и не помръдваш и аз

натискам спирачки пред животните

не давам нищо да се случи

на кучето ми ред ще има

когато само половината тук

останат живи така че напълно

се нагаждам към мнозинството

не е достатъчно

да им стовариш юмрук

в очите за германия

трябва да се самозапалиш

също и на аутобана

има указателни знаци

не могат просто така

да променят пътя

впрочем смятам за

хубаво че отскоро на

светофар при червено можеш

да завиеш надясно

2001

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.